อายุครรภ์ 11สัปดาห์ค่ะ มีอาการเลือดออกเหมือน ปจด.ปวดท้องหน่วงๆเหมือปวด ปจด.เลือดที่ออกแต่ไม่มากเท่าไหร่สีออกน้ำตาลและหยุดไหล จึงไปพบที่ฝากครรภ์ค่ะ อัลตร้าซาวด์หน้าท้องเมื่อวันที่ 6มค.จากที่ฝากครรภ์ซึ่งแจ้งว่ามีโอกาสท้องลมให้เผื่อใจไว้ มีการทำนัดในอีกสามสัปดาร์ต่อมาคือ 27มค.เราอยากรู้จึงได้ไปทำการอัลตร้าซาวด์ทางช่องคลอดวันที่7ม.ค ที่ รพ.ผลออกมาคุณแจ้งว่าท้องลมค่ะต้องทำการขูดมดลูกค่ะ อยากทราบว่าถ้าเรายังไม่ทำการขูดมดลูก และรอไปอีกหนึ่งสัปดาห์โดยที่ ณ ปัจจุบันเรายังไม่ปวดท้องหรือมีเลือดไหล มีแค่เหมือนตกขาวที่มีเลือดสีน้ำตาลผสมเล็กน้อย ตะสามารถรอได้มั้ยคะ จะเป็นอันตรายมั้ยคะ และมีโอกาสที่จะตกเลือดรึเปล่าคะ
สวัสดีค่ะ ท้องลม เป็นการตั้งครรภ์ในโพรงมดลูก แต่ไม่มีทารกในถุงการตั้งครรภ์ ซึ่งโดยปกติแล้วท้องลมจะเกิดในช่วงที่มีการตั้งครรภ์ใหม่ ๆ ประมาณ 8-13 สัปดาห์ ถือว่าเป็นการตั้งครรภ์ไม่จริง คือจะไม่ได้บุตร จำเป็นต้องยุติการตั้งครรภ์ให้เร็วที่สุด ไม่ควรรอค่ะ ยิ่งถ้ามีเลือดไหลออกมา ปวดหน่วงท้องน้อย ถ้าไม่ขูดมดลูกแล้ว เลือดอาจไหลออกมาเรื่อยๆ ไม่หยุด จนทำให้ซีด เพลีย ถึงขั้นช็อกจากเสียเลือดได้ซึ่งการยุติการตั้งครรภ์ก็ทำได้หลายวิธีขึ้นกับอายุครรภ์ อาจมีตั้งแต่การรับประทานยา การเหน็บยา หรือการขูดมดลูก โดยสูตินรีแพทย์จะเลือกวิธีที่เหมาะสมที่สุดให้ แนะนำกลับไปติดตามอาการตามนัด และหากในระหว่างนี้มีเลือดออกมากทางช่องคลอด ปวดหน่วงท้องน้อย ควรกลับไปก่อนนัด